Thatcherisme

Thatcherisme er betegnelsen på politikken som ble ført av den tidligere britiske statsministeren Margaret Thatcher. Thatcher var leder av det konservative partiet 1975 til 1990 og statsminister fra 1979 til 1990. 

Thatchers finansminister, Nigel Lawson, (1983–1989) oppsummerte thatcherisme slik: «en blanding av frie markeder, finansiell disiplin, god kontroll over offentlige utgifter, patriotisme, viktorianske verdier, privatisering og et snev av populisme». Denne ideologiske retningen ønsker å få lav inflasjon, lave skatter, lite statsstyre og et fritt marked ved hjelp av streng kontroll av pengemengden, samt begrensning av fagbevegelsens innflytelse.  

Thatcher økonomiske politikk var sterkt påvirket av tenkningen til økonomen Friedrich Hayek og den østerrikske skolen, og knyttes derfor ofte til klassisk liberalisme. På en annen side har Ellen Meiksins Wood hevdet at thatcherismen var forenlig med gammeldagse konservative politiske institusjoner.

Begrepet har også blitt blitt knyttet til Thatchers mer generelle politiske stil, en stil som også ga henne kallenavnet Jernkvinnen, som liten kompromissvilje, standhaftighet, moralske absolutisme og tro på individet.

Sentrale tenkere som blir assosiert med thatcherismen er blant annet Keith Joseph, Enoch Powell og Milton Friedman.

 Referanser 

Se også
 Monetarisme

Kategori:Filosofi
Kategori:Økonomiske ideologier
Kategori:Conservative and Unionist Party
Kategori:1980-årene i Storbritannia
Kategori:Eponymer
Kategori:Liberalkonservatisme